базата данни на органа с делегирани правомощия и в уникалния доживотен идентификационен документ в раздел I, част В от образеца на идентификационен документ за еднокопитни животни, установен в част 1 от приложение II.
 2.Изгубена или нечетлива ушна марка, поставена в съответствие с член 13, параграф 3, се заменя с ушна марка с нов код, като в този случай новият код се въвежда допълнително в компютърната база данни и, когато е приложимо, в базата данни на органа с делегирани правомощия и в уникалния доживотен идентификационен документ в раздел I, част В от образеца на идентификационен документ за еднокопитни животни, установен в част 1 от приложение II.
 3.Операторите гарантират, че идентификационните средства се заменят във възможно най-кратък срок, след като са били изгубени или престанали да функционират правилно, и във всеки случай в срок, установен от компетентния орган, който не надвишава 30 дни от датата, на която е установена загубата или неправилното функциониране, и преди еднокопитното животно да напусне животновъдния обект на обичайно пребиваване.
 4.Чрез дерогация от параграф 2, когато еднокопитно животно е идентифицирано с повече идентификатори от една ушна марка, компетентният орган може да разреши ушната марка, която е станала нечетлива или е била загубена, да бъде заменена с нова ушна марка с идентификационния код на животното, показан чрез останалите идентификационни средства.
 5.Операторите на регистрирани еднокопитни животни информират развъдното сдружение или организацията или сдружението, посочени съответно в член 22, параграфи 2 и 3, за всяка промяна на кода, показан чрез идентификационните средства.
 Член 15
 Мерки, които трябва да се предприемат по отношение на идентификационните средства в случай на клане, умъртвяване или смърт на еднокопитни животни
 1.Компетентният орган предприема необходимите мерки, за да гарантира, че при клане или смърт на еднокопитното животно идентификационните средства са защитени от последващо използване с цел измама чрез изваждането и унищожаването им или ликвидирането им in situ.
 2.Когато инжектируемият транспондер не може да бъде възстановен от тялото на еднокопитно животно, заклано за консумация от човека, и месото или частта от месото, съдържаща транспондера, е обявена за негодна за консумация от човека в съответствие с член 45, буква м) от Регламент за изпълнение (ЕС) 2019/627, получените странични животински продукти се унищожават, за да се изпълнят изискванията на параграф 1 от настоящия член.
 Раздел 2
 Алтернативни методи за идентификация
 Член 16
 Разрешаване на алтернативни методи за идентификация
 1.Когато държава членка е разрешила, в съответствие с член 62 от Делегиран регламент (ЕС) 2019/2035, подходящ алтернативен метод за идентификация за проверка на идентичността на отглежданите еднокопитни животни, родени на нейна територия, включително наследени или придобити отличителни белези и генетични маркери, компетентният орган или, когато е приложимо, органът с делегирани правомощия гарантира, че подробностите за този алтернативен метод за идентификация са били проверени, преди тези данни да бъдат въведени в уникалния доживотен идентификационен документ и в компютърната база данни.
 2.Държавите членки могат да изискват използването на алтернативни методи за проверка на идентичността въз основа на генетични маркери в допълнение към изискванията за идентификация, установени в член 109, параграф 1, буква г), подточка ii) от Регламент (ЕС) 2016/429, за еднокопитни животни, родени или